Diari Oficial de la Generalitat Valenciana


Sumari del DOGV 9345, del 23-05-2022 (2022/4457)

RESOLUCIÓ de 17 de maig de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeixen, pel sistema de lliure designació, les vacants anunciades per la convocatòria número 13/2022, de 28 de febrer.
--------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9345

Data del DOGV
:   23-05-2022

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2022/4457


Data del document
:   17-05-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * funcionari

RESOLUCIÓ de 17 de maig de 2022, del sotssecretari de la Conselleria d'Economia Sostenible, Sectors Productius, Comerç i Treball, per la qual es proveeixen, pel sistema de lliure designació, les vacants anunciades per la convocatòria número 13/2022, de 28 de febrer. [2022/4457]  
Vista la Resolució de 28 de febrer de 2022, de la Direcció General de Funció Pública, per la qual es convoca la provisió, pel sistema de lliure designació, de diversos llocs de treball vacants, de naturalesa funcionarial, en la Conselleria d'Economia Sostenible, Sectors Productius, Comerç i Treball. Convocatòria número 13/2022 (DOGV 9292, 07.03.2022).  
Vistos els informes preceptius i vinculants emesos en data 5 d'abril de 2022, per la Direcció General de Funció Pública, relatius al compliment dels requisits de participació per part de les persones sol·licitants en la convocatòria número 13/2022, de 28 de febrer, per a la provisió, pel procediment de lliure designació, dels llocs de treball convocats.  
  
Vist que no s'ha presentat cap participant als llocs de treball 27218, cap Servei Foment de l'Emprenedoria i 28050, cap secretaria director/a general.  
Vist que la present resolució ha sigut fiscalitzada de conformitat.  
Vist el que estableix l'article 62, 2 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana, la publicació de la present resolució servirà de notificació a totes les persones interessades, a l'efecte de possibles impugnacions o recursos.  
  
Vist que les persones candidates presentades als llocs de treball 5145, subdirector/a general d'Indústria i 26891, cap secretaria secretari/a autonòmic/a, compleixen els requisits exigits en la convocatòria, i que els corresponents centres directius considerant els mèrits al·legats i acreditats, així com l'experiència professional, la formació i el coneixement de l'estructura, l'organització i les funcions de la Conselleria d'Economia Sostenible, Sectors Productius, Comerç i Treball, han proposat les persones que consideren més idònies.  
  
De conformitat amb el que disposa la base quarta de la resolució de la convocatòria esmentada, així com l'article 115 de la Llei 4/2021, de 16 d'abril, de la funció pública valenciana, i l'article 62 del Decret 3/2017, de 13 de gener, del Consell, pel qual s'aprova el Reglament de selecció, provisió de llocs de treball i mobilitat del personal de la funció pública valenciana i fent ús de les facultats delegades, en els termes establits en l'article 9 de la Llei 40/2015, d'1 d'octubre, de règim jurídic del sector públic (LRJSP), de conformitat amb el que disposa la Resolució de 15 d'abril de 2021, del conseller d'Economia Sostenible, Sectors Productius, Comerç i Treball, punt tercer, 8 (DOGV 9065, 20 d'abril, de 2021), resolc:  
  
  
Primer  
Nomenar Vicente Castelló León, funcionari de carrera del subgrup A1, amb NRP \*\*\*2583\*\*\*, com a subdirector general d'Indústria, lloc número 5145, subgrup A1, sector indistint, complement de destinació nivell 30, i complement específic E050.  
  
Segon  
Nomenar Virginia Delgado Magdalena, funcionària de carrera del subgrup C2, amb NRP \*\*\*1168\*\*\*, com a cap secretaria secretari/ària autonòmica, lloc número 26472, subgrups C1/C2, sector indistint, complement de destinació 16, i complement específic E035.  
  
Tercer  
Declarar deserts els llocs de treball 27382, cap Servei Foment de l'Emprenedoria i 28779, cap secretaria director/a general.  
  
El cessament en l'actual lloc de treball es produirà d'ofici el dia de la publicació d'aquesta resolució en el Diari Oficial de la Generalitat Valenciana. La presa de possessió en la nova destinació tindrà efectes des de l'endemà del cessament.  
  
Contra aquesta resolució, que posa fi a la via administrativa, es podrà interposar, potestativament, un recurs de reposició davant del mateix òrgan que ha dictat l'acte, en el termini d'un mes comptador des de l'endemà de la notificació, o un recurs contenciós administratiu davant del Jutjat Contenciós Administratiu de València, o davant del jutjat contenciós administratiu de la circumscripció en la qual la persona demandant tinga el domicili, en el termini de dos mesos comptadors des de l'endemà de la notificació. Tot això, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques (LPACAP), i els articles 8, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que s'utilitze qualsevol altra via que es considere oportuna.  
  
València, 17 de maig de 2022.- El sotssecretari (p. d. R 15.04.2021, DOGV 9065, 20.04.2021): Natxo Costa Pina.